Harald Dose

Harald Dose (født 1969) er en norsk vokalist fra Arendal.

Han har deltatt i flere bandprosjekter, blant annet Theo og GrowN (med Bård Torstensen), og hatt hovedrollen i en rekke musikaler lokalt i Agder. Siden 2023 har han gitt ut en rekke låter som soloartist, direkte til digital distribusjon.

 Rock (1986–) 
Dose startet sin musikalske karriere i Arendal som vokalist i heavy metal-/rockbandet Pyrizept, som besto av skolekamerater fra Moland ungdomsskole. De deltok i UKM, bidro med en låt på Molandsrockkassetten og fikk et innslag på TV. Bandet var aktivt i årene 1986–1988.

 Theo (1987–1990) 
På midten av 80-tallet ble Dose rekruttert til bandet Theo, hvor han erstattet Geir Brobakken. Han var med på albumet The Good, the Bad, and the Ugly, utgitt på Veps Musikk i 1988. Theo ble oppløst i 1989/1990, men gjorde en gjenforeningskonsert i 2018.

 GrowN (2020–) 
Etter å ha gjort ting på hver sin kant i 30 år siden de spilte sammen i Theo, gikk Bård Torstensen og Dose på nytt sammen i 2020 og dannet hardrockbandet GrowN. Et av bandmedlemmene er trommeslager Ottar Vigerstøl, som spilte sammen med Dose i ungdomsbandet Pyrizept samt en kort periode med Torstensen i Clawfinger. Bandet er aktive med konserter, og spilte blant annet på Spetakkelfestivalen i Larvik i 2025.

 Solo (2023–) 
I 2023 kom Harald Dose med et digitalt soloalbum der han har skrevet låtene selv. Stilen er nedstrippet viserock, med tekster på norsk om sårbarhet og menneskets natur. 

Siden har han gitt ut en rekke singler, samt EP-en Ordtap. All musikk gis ut direkte til digital distribusjon, ikke i fysisk format.  

I 2024 spilte han inn en coverversjon av Erlend Ropstads «Den Eneste».

 Storband (1998–) 

 Men Only, Dose Project Band (1998–) 
Musikkprosjektet Men Only besto av en gruppe på seks musikere med bakgrunn i Arendal Storband (nå Arendal Big Band), deriblant Harald Dose. Fra 1998 turnerte de i sørlandsbyene, med låter av blant andre Blood Sweat & Tears og Chicago.  

I anledning forestillingen Dose vs Robbie (2005), hvor bandet spiller coverlåter av Robbie Williams, skiftet bandet navn til Dose Project Band. Forestillingen Harald Dose Goes Chicago ble spilt i Arendal kulturhus og på festivalen Canal Streets hovedscene i 2006.  

Et planlagt repriseshow i 2020, i anledning Doses 50-årsdag, ble avlyst på grunn av pandemien. 

 Musikaler (1990–) 
Dose er engasjert i lokalt revy- og teaterliv og har i en årrekke bekledt ledende roller i diverse musikaler.

 Diskografi 

 Solo  

 Album 

 2024: Ordtap – EP

 2023: Spiller det noen rolle...

 Singler 

 2023: «Annerledes»
 2023: «Timeglass»
 2024: «Sinnet»
 2024: «Runddans»
 2024: «Signalfeil»
 2024: «Den Eneste» (Erlend Ropstad)
 2024: «Min Verste Fiende»
 2025: «Kjepphøy»
 2025: «Enten Eller»
 2025: «Slipp Ingen Inn»
 2025: «Hoggestabbe»

 GrowN  

 Album 
 2021: For Life
 2023: Traitor – EP

 Singler 
 2020: «Stay Calm»
 2021: «Locomotion»
 2021: «For Life»
 2021: «Lizard Brain»
 2023: «You Never See Me»
 2023: «Syria»
 2024: «Heaven In Hell»
 2024: «Into The Fire»
 2024: «Step On It»
 2024: «Keeping My Mind To Myself»
 2024: «A Crack In Every Shout»
 2024: «Paper House»

 Medvirker på 
 2023: Arendal Rockklubb 40 år – med låta «Stay Calm» (Hellish Records) 

 Theo 

 Album 

 1988: The Good, the Bad, and the Ugly (Veps Musikk)

 Medvirker på 
 2011: Arendal Rockklubb 30 år – med låta «The Good The Bad And The Ugly» (Hellish Records) 

 Referanser 

 Eksterne lenker 

Kategori:Norske sangere
Kategori:Personer fra Arendal kommune
Kategori:Musikk i Arendal